**Ministerstvo hospodárstva Slovenskej republiky**

**vyhlasuje výberové konanie na obsadenie funkcie riaditeľa**

**štátneho podniku Rudné bane, so sídlom Kammerhofská 25, 969 01 Banská Štiavnica v zmysle zákona   
č. 111/1990 Zb. Zákon o štátnom podniku v znení neskorších predpisov**

**Kvalifikačné predpoklady:** vysokoškolské vzdelanie II. stupňa

**Odborná prax:** minimálne 5 rokov v ekonomickej, technickej alebo právnej oblasti

**Riadiaca prax:** minimálne 5 rokov

**Požiadavky a znalosti:** znalosť zákona č. 44/1988 Zb. o ochrane a využití nerastného bohatstva (banský zákon) v znení neskorších predpisov, zákona č. 51/1988 Zb. o banskej činnosti, výbušninách a o štátnej banskej správe v znení neskorších predpisov, zákona č. 111/1990 Zb. o štátnom podniku v znení neskorších predpisov, povinnosť spĺňať a dodržiavať ustanovenia ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov.

**Iné požiadavky a znalosti:** bezúhonnosť, spôsobilosť na právne úkony v plnom rozsahu, zodpovednosť, precíznosť, svedomitosť, spoľahlivosť, riadiace schopnosti, schopnosť prijímať rozhodnutia, organizačné schopnosti, komunikatívnosť, emocionálna stabilita, rozvinuté interpersonálne zručnosti.

**Zoznam požadovaných dokladov zaslaných do výberového konania:**

1. písomná žiadosť o účasť na výberovom konaní,
2. profesijný životopis (s uvedením e-mailového a telefonického kontaktu),
3. kópia dokladu o požadovanom vzdelaní (kópia diplomu o najvyššom dosiahnutom vzdelaní),
4. čestné vyhlásenie o splnení požiadavky minimálne 5 rokov riadiacej praxe,
5. čestné vyhlásenie o:
   * + bezúhonnosti,
     + spôsobilosti na právne úkony,
     + pravdivosti všetkých údajov uvádzaných v žiadosti, v diplome a v životopise,

f) písomný súhlas uchádzača o tom, že Ministerstvo hospodárstva Slovenskej republiky môže spracúvať jeho osobné údaje na účely výberového konania až do ukončenia výberového konania podľa zákona č. 18/2018 Z. z. o ochrane osobných údajov a o zmene a doplnení niektorých zákonov (formulár tvorí prílohu vyhláseného výberového konania).

Požadované doklady zašlite **do 05.12.2022** **v zalepenej obálke s označením**

„Výberové konanie na funkciu **riaditeľa** štátneho podniku Rudné bane“, **„Obálku neotvárať“** na adresu: Ministerstvo hospodárstva SR, osobný úrad,   
Mlynské nivy 44/a, 827 15 Bratislava 212. Rozhodujúcim je dátum podania na poštovej pečiatke alebo na pečiatke podateľne služobného úradu Ministerstva hospodárstva SR.   
Na žiadosti o účasť na výberovom konaní podané po stanovenom termíne sa neprihliada.

Ďalšie informácie na č. tel. 02/4854 1333, [dominika.spirova@mhsr.sk](mailto:dominika.spirova@mhsr.sk)

V zmysle čl. 7 Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov dávam ako dotknutá osoba dobrovoľný

**súhlas**

na spracúvanie mojich osobných údajov za nasledovných podmienok:

1. Osobné údaje poskytuje dotknutá osoba prevádzkovateľovi, ktorým je Ministerstvo hospodárstva Slovenskej republiky, a to výlučne za účelom uskutočnenia výberového konania.
2. Právnym základom na spracúvanie osobných údajov je súhlas dotknutej osoby. Jeho poskytnutie nie je zákonnou povinnosťou dotknutej osoby. Neposkytnutie súhlasu znamená nemožnosť zúčastniť sa výberového konania.
3. Prevádzkovateľ bude spracúvať osobné údaje v rozsahu, ktorý mu dotknutá osoba poskytne prostredníctvom žiadosti o účasť na výberovom konaní a prostredníctvom príloh k tejto žiadosti.
4. Doba platnosti súhlasu končí dňom ukončenia výberového konania, ktorého sa dotknutá osoba zúčastnila. Svoj súhlas môže dotknutá osoba odvolať aj v priebehu výberového konania. Odvolanie súhlasu môže mať za následok vylúčenie uchádzača z výberového konania. Po skončení platnosti súhlasu prevádzkovateľ neodkladne zlikviduje písomnosti, obsahujúce osobné údaje dotknutej osoby, alebo ich vráti dotknutej osobe. Výnimkou sú dokumenty „Žiadosť o účasť vo výberovom konaní“ a tento „Súhlas so spracúvaním osobných údajov“, ktoré prevádzkovateľ v zmysle registratúrneho poriadku MH SR archivuje po dobu piatich rokov. Povinnosť archivácie ukladá prevádzkovateľovi zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov.
5. Poskytnuté osobné údaje prevádzkovateľ nezverejní ani neposkytne inému príjemcovi.
6. Ďalšie informácie pre dotknutú osobu sprístupnil prevádzkovateľ na webovej stránke <https://www.mhsr.sk/verejnost/ochrana-osobnych-udajov> .
7. Prevádzkovateľ zabezpečí, aby boli osobné údaje dotknutej osoby dostatočným spôsobom chránené pred odcudzením, pred náhodným alebo cieľavedomým prístupom nepovolanej osoby, ako aj pred akýmikoľvek inými neprípustnými formami spracúvania. Vytvorí také podmienky, aby pri spracúvaní osobných údajov nebola ohrozená ich dôvernosť a integrita.

...............................................................................................................................................

(miesto a dátum podpisu, titul, meno, priezvisko a podpis dotknutej osoby)